Կաղամարի խաղ (3-րդ եթերաշրջան)

***«Կաղամարի խաղ 3»*** (, ), hարավկորեական  թրիլլեր ժանրի «Կաղամարի խաղ»-ը հեռուստասերիալի երրորդ և վերջին եթերաշրջանը՝ ստեղծված հարավկորեացի սցենարիստ և պրոդյուսեր Հվան Դոն-Հյուքի կողմից։ Սերիալը թողարկվել է 2025 թվականի հունիսի 27-ին՝ Նեթֆլիքս հարթակում։

Գլխավոր դերերը մարմնավորում են են Լի Ջոն Ջեն, Լի Բյոն Հոնը, Վի Հա Ջունը, Իմ Սի-Վանը, Կան Հա-Նըլը, Պակ Կյու-Յոնը, Պակ Սոն-Հունը, Յան Դոն-Գունը, Կան Է-Շիմը, Ջո Յու-Րին, Լի Դավիդը և Ռո Ջե-Վոնը։ Այս եթերաշրջանում Սան Գի-Հունը և մյուս խաղացողները պայքարում են առավել մահացու խաղերում ողջ մնալու համար։ Ին-Հոն ընդունում է VIP հյուրերին, մինչդեռ նրա եղբայրը՝ Ջուն-Հոն, շարունակում է որոնել կղզին՝ չիմանալով, որ իր խմբում դավաճան կա։

## էպիզոդներ


## Դերերում
### Գլխավոր
* Լի Ջոն Ջե՝ Սան Գի-հունի դերում (456)
* Լի Բյոն Հոն՝ Հվան Ին-հոյի դերում (Front Man)
* Իմ Սի Վան՝ Լի Մյոն-Գիի դերում (333)
* Կան Հա Նըլ՝ Կան Դե-Հոյի դերում (388)
* Վի Հա Ջուն՝ Հվան Ջուն-Հոյի դերում
* Պակ Կյու Յոն՝ Կան Նո-Ըլի դերում
* Լի Ջին-Ուկ՝ Պակ Գյոն-Սոքի դերում (246)
* Պակ Սոն-Հուն՝ Չո Հյոն-Ջուի դերում (120)
* Յան Դոն-Գուն՝ Պակ Յոն-Շիկի դերում (007)
* Կան Է-Շիմ՝ Ջան Գեմ-Ջայի դերում (149)
* Սոն Յոն-Շան՝ Իմ Ջոն-Դեի դերում (100)
* Չե Կուկ-Հի՝ Սոն-նյոյի դերում (044)
* Լի Դավիդ՝ Պակ Մին-Սուի դերում (125)
* Ռո Ջե-Վոն՝ Նամ Գյուի դերում (124)
* Չո Յու-Րի՝ Կիմ Ջուն-Հիի դերում (222)
* Չոյ Գվի-Հվա՝ Կիմ Գի-Մինի դերում (203)
* Օ Դալ-Սու՝ ծովային կապիտան Պակ Յոն-Գիլի դերում
* Ջոն Սոք-Հո՝ Չոյ Ու-Սոքի դերում

### Հատուկ հյուրեր
* Պակ Հի-Սուն՝ Դիմակավորված սպայի դերում
* Հո Յոն Չոն՝ Կան Սե Բյոկի դերում (067, առաջին եթերաշրջանից)
* Քեյթ Բլանշետ՝ ամերիկացի հավաքագրողի դերում

### Երկրորդական
* Սոն Դո-Հյուն՝ Կիմի դերում (վարձու զինվածների ղեկավար)
* Լի Գյու-Հոե՝ Կիմ Յուն-Թաեի դերում (353)
* Պակ Ջին-Ու՝ Լի Սյուն-Վոնի դերում (336)
* Ու Ջոն-Կուկ՝ 039 խաղացողի դերում
* Լի Սոնգ-Վու՝ Կիմ Յոն-Սամ (226)
* Դեյվիդ Սեյերս՝ հյուր VIP #1
* Ջեյն Վոնգ՝ հյուր VIP #2
* Բրայան Բուկո՝ հյուր VIP #3
* Ջորդան Լամբերտոնի՝ հյուր VIP #4
* Քևին Յորն՝ հյուր VIP #5
### Հյուրեր
* Չոի Սընգ Հյոն (T.O.P)՝ Թանոսի դերում (230)
* Վոն Ջի-Ան՝ Սե-Միի դերում (380)
* Լի Սո-Հվան՝ Պակ Ջոն-Բեի դերում (390)
* Լի Սուկ՝ 096 խաղացողի դերում
* Ջո Շի-Նե՝ Պակ Մի-Հվաի դերում (006)
* Կիմ Գըմ-Սոն՝ 349 խաղացողի դերում
* Չո Ա-Ին՝ Սոն Գա-Յեոնգի դերում (Գի-հունի դուստրը)
* Պակ Հյե-Ջին՝ Սանգ-Վուի մայրը և Կան Չոլի խնամակալը
* Պակ Սի-վան՝ Կան Չոլի դերում (Կան Սե Բյոկի կրտսեր եղբայրը)
* Չոյ Ջե-Սոպ՝ Պակ Ման-Չոլի դերում (միջնորդ, որը կապ ունի Սե Բյոկի և Նո-Ըլի հետ)

## Ստեղծում
### Զարգացում

Հվանը 2021 թվականի դեկտեմբերին հայտնել է, որ քննարկումներ է վարում Նեթֆլիքսի հետ՝ «Կաղամարի խաղ»-ի երրորդ եթերաշրջանի վերաբերյալ։ Այն հաստատվել է երկրորդ եթերաշրջանի թողարկումից հետո։ Երբ Հվանը մտածում էր երրորդ եթերաշրջանի ավարտի գաղափարի շուրջ, նա այն դիտարկում էր որպես ամբողջ պատմության եզրափակիչ մաս։ Նրա խոսքով՝ այս պատմությամբ նա կարողացել է արտահայտել այն ամենը, ինչ ցանկացել է պատմել «Կաղամար խաղ»-ի միջոցով, հատկապես Սան Գի-Հունի տեսանկյունից։

### Սցենար
Սկզբում Հվանը նախատեսել էր երկրորդ և երրորդ եթերաշրջանները որպես մեկ ամբողջություն թողարկել, բայց հետո բաժանել է, քանի որ մեկ եթերաշրջանի համար սերիաները չափազանց շատ կլինեին։ Նրա խոսքով՝ երրորդ սեզոնի սկզբում Գի-Հունը կրկին փոխված մարդ կլինի՝ համեմատած նախորդ եթերաշրջանների հետ, և կհայտնվի շատ կրիտիկական խաչմերուկում։

Այս եթերաշրջանում բացահայտվելու է նաև, թե ինչպես է Հվան Ին-Հոն դարձել առաջնորդ (Front Man)։ Բացի այդ, երկրորդ եթերաշրջանի վերջին սերիայի հետտիտրային տեսարանում ներկայացված Չեոլ-Սուն՝ Յոն-Հի ռոբոտ-տիկնիկի տղա ընկերը, նույնպես կլինի երրորդ եթերաշրջանում՝ նոր խաղի հետ միասին։

Հվանը նշել է, որ այս եթերաշրջանում շեշտը դրված է այն հարցի վրա, թե ինչպես կարող են մարդիկ պահպանել իրենց մարդկային արժեքները նման դաժան մրցակցության պայմաններում։ Նա ասել է, որ խաղերը կցուցադրեն մարդկային բնության ամենաստոր կողմերը, և խաղացողները կանցնեն շատ սուր և բարդ իրավիճակներով։ Նա հավելել է, որ Գի-Հունի և Մյոն-Գիի կերպարային զարգացումները կլինեն դրամատիկ», իսկ Ջուն-Հիի երեխան կարևոր դեր կունենա ոչ միայն նրա, այլ բոլոր մասնակիցների ճակատագրերի համար։

### Դերասանական կազմ
Լի Ջոն Ջեն և Լի Բյոն Հոնը վերադառնում են Գի-Հունի և «Front Man»-ի դերերով։ Նրանց միանում են նաև երկրորդ եթերաշրջանից հայտնի դերասանները՝ Վի Հա Ջունը, Կան Հա Նըլը, Պակ Սոն-Հուն-ը, Իմ Սի Վանը, Յան Դոն-Գունը, Պակ Կյույոնը, Կան Է-շիմը, Ջո Յու-Րին, Լի Դավիդը և Ռո Ջե-Վոնը, քանի որ երրորդ եթերաշրջանում խաղը շարունակվում է այնտեղից, որտեղ ավարտվել էր երկրորդը։

Եթերաշրջանի վերջին սերիայում Քեյթ Բլանշետը հայտնվում է անակնկալ դերակատարմամբ՝ մարմնավորելով ամերիկյան տարբերակի խաղերի հավաքագրողին։ Հվանը նշել է․ «Կին հավաքագրողի գաղափարը ավելի դրամատիկ և հետաքրքիր կլիներ։ Մեզ պետք էր մեկը, ով էէկրանին կտիրեր ընդամենը մեկ-երկու խոսքով, իսկ Քեյթ Բլանշետը դա կարողացել է։ Եթե Կոն Յուն կորեացի հավաքագրողն է, ապա Քեյթը իդեալական էր ամերիկյան տարբերակի համար»։

Լիի խոսքով՝ այս տեսարանը խորհրդանշում է այն միտքը, որ նույնիսկ երբ մարդիկ պայքարում են բարության համար, աշխարհը շարունակում է գործել նույն կերպ։ Մամուլի որոշ աղբյուրներ, ինչպես Variety-ն ու The Hollywood Reporter-ը, նշում են, որ այս տեսարանը հնարավոր է  ճանապարհ է բացում Դևիդ Ֆինչերի կողմից նկարահանվելիք ամերիկյան տարբերակի համար, թեև Նեթֆլիքսը դեռ պաշտոնապես որևէ կապ չի հաստատել։ Հվանը նշել է, որ ինքը չի նախատեսել այս տեսարանը նման կապ հաստատելու համար, քանի որ Ֆինչերի տարբերակի մասին պաշտոնական որևէ լուր չի լսել։

### Նկարահանումներ
Եթերաշրջանի նկարահանումները սկսվել են 2023 թվականի հուլիսին և ավարտվել 2024 թվականի հունիսին, քանի որ այն նկարահանվել է երկրորդ եթերաշրջանի հետ համատեղ։

## Թողարկում
Եթերաշրջանը թողարկվել է 2025 թվականի հունիսի 27-ին՝ Նեթֆլիքս հարթակում։

## Ընդունում

Ֆիլմերի և հեռուստասերիալների կարծիքների հավաքագրման «Rotten Tomatoes» կայքում 65 գրախոսությունների 78 տոկոսը դրական են։ Կայքի ընդհանուր կարծիքում նշվում է. «Վճռական երրորդ եթերաշրջանում խաղերը հասնում են իրենց մռայլ գագաթնակետին՝ կրկնելով ծանոթ ռիթմեր, սակայն այնպիսի դաժանությամբ, որից Հվան Դոն-Հյուքի թեմաներն ավելի խորը ազդեցություն են ունենում»։ 

«Metacritic»-ը, որը հիմնվում է միջին միավորի վրա, սերիալին տվել է 100-ից 66 միավոր՝ հիմնվելով 24 քննադատի կարծիքի վրա և նշելով, որ սերիալը ստացել է ընդհանուր առմամբ դրական գնահատականներ։

«Թայմ» ամսագիրը ևս դրական կարծիք է հայտնել եթերաշրջանի մասին՝ նշելով, որ սերիալը վերադարձել է իր «լավագույն դաժան» տեսքին, որը «հասնում է մինչև ոսկորներ»՝ իր հուզական խորությամբ, կերպարների զարգացմամբ և Հվանի առաջադրած թեմաներով։

Չնայած մասնագիտական քննադատների արձագանքները հիմնականում դրական են, նշվում է, որ հանդիսատեսի կարծիքները սկզբում խառն էին, սակայն հետագայում դարձան գերազանցապես դրական, և «Rotten Tomatoes»-ում հայտնվել են հիմնականում դրական գնահատականներ։

## Ծանոթագրություններ

## Արտաքին հղումներ
* Squid Game at Netflix

Կատեգորիա:Կաղամարի խաղ
Կատեգորիա:Կորեերեն հեռուստասերիալներ
Կատեգորիա:Հարավկորեական հեռուստասերիալներ
Կատեգորիա:Նեթֆլիքսի բնօրինակ ծրագրեր